पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना काल में अस्पतालों मेें ऑक्सीजन की कमी काे देखते हुए राज्य सरकार नगर निकायों के माध्यम से प्रदेश के 59 सरकारी अस्पतालों में अगले दो माह में 50 से 2000 सिलेंडर प्रतिदिन क्षमता के ऑक्सीजन जनरेशन प्लांट लगाएगी। उदयपुर संभाग में 8 प्लांट लगेंगे। यूआईटी एमबी अस्पताल में रोज 1000 सिलेंडर उत्पादन क्षमता का प्लांट लगाएगी। इस प्लांट काे चलाने के लिए लिक्विड ऑक्सीजन की जरूरत नहीं हाेगी। यह प्लांट एयर सेपरेशन प्लांट हाेगा। जो हवा से ही ऑक्सीजन बनाएगा।
नगरीय विकास मंत्री शांति धारीवाल की अध्यक्षता में बुधवार काे हुई में प्रदेश भर में ऑक्सीजन प्लांट लगाने के प्रस्तावाें काे अंतिम रूप दिया गया। एमबी अस्पताल में यूआईटी के माध्यम से लगने वाले प्लांट में प्रतिघंटा 40 से 45 सिलेंडर भरने की क्षमता हाेगी। इस हिसाब से दिन भर में इस प्लांट से 1000 सिलेंडर भरे जा सकेेंगे। यूआईटी सचिव अरुण हसीजा ने बताया कि प्लांट के लिए कंपनियों से प्रस्ताव मांगे जाएंगे। कंपनी तय हाेते ही तकनीकी परीक्षण कर जगह भी तय कर ली जाएगी।
उदयपुर संभाग में लगेंगे 8 प्लांट
बांसवाड़ा नगर परिषद द्वारा 150 सिलेंडर प्रतिदिन, चित्तौड़गढ़ यूआईटी, प्रतापगढ़, डूंगरपुर और राजसमंद नगर परिषद द्वारा 100-100 सिलेंडर प्रतिदिन, निम्बाहेड़ा नगर पालिका द्वारा 50 सिलेंडर प्रतिदिन, नाथद्वारा नगरपालिका द्वारा 100 सिलेंडर प्रतिदिन क्षमता के ऑक्सीजन प्लांट लगाए जाएंगे। सभी प्लांट 2 माह में लगने शुरू हो जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn